Ekstraordinært FAU 9.03.2017 vedr. skoleball 16.mars

Tilstede: Hammer, Amundsen, Lindegård, Gjerde, Kornbak, Rua, Nordbø, Amlak, Aas.

Undertegnede har kalt inn til informasjonsmøte om skoleballet den 13. mars for å informere foreldrene om hva som har skjedd og hva som kreves i forhold til å få gjennomført ballet.

Dette møtet er derfor for å diskutere hva som er viktig å få frem av informasjon til foreldrene på mandagens møte.

Litt av bakgrunnen for den avlysning som skjedde torsdag 2. mars og som ble diskutert i dette møtet er spesielt disse punktene:

* I fjor ble nesten ballet avlyst på grunn av manglende vakter
* I år hadde vi ikke nok vakter i hht. til brannforskriften på 20 stk
* Selv om vi hadde hatt et minimumsantall på 20 i hht. til forskriften hadde det heller ikke vært nok i FAU sin mening for et forsvarlig gjennomført ball – det må tas høyde for sykdom, frafall, utdeling av mat, sørge for drikke, kvinnelig vakt til jentenes skifte av klær, vakter ved alle åpne dører. Vi estimerer et antall på 30-35 vakter. Dette antallet vil også dekke behovet for at noen kan komme litt senere og noen gå litt tidligere.
* Arrangementet skal ikke reddes av foreldre på barnetrinnet – dette må være en prinsippsak da barnetrinnsforeldre har sine arrangementer til eks. 17.mai.
* Det at foreldre IKKE stiller opp på sine barns arrangementer må nå få konsekvenser.

Det som blir viktig på mandagens møte med foreldrene er å få frem at arrangementet IKKE KAN gjennomføres uten flere vakter.

Elevene på ungdomstrinnet har brukt tid og penger på dette, foreldrene må stille opp for sine barn. Selv om elevene ikke vil ha sine foreldre der er det foreldrenes jobb å få de til å forstå at de må. Det må også frem at foreldrenes jobb er å få elevene til å forstå at vi må ha vakter, for mange elever tror at det ikke er behov for vakter.

Ballet kan heller ikke gjennomføres uten at minst én av foreldrene overtar rollen som ansvarlig. Morten har trukket seg men han sitter med informasjonen som ny ansvarlig vil overta og det meste ligger klart. Morten stiller seg også åpen til å bidra med f eks. henting av brusen.

Det må være voksne på skolen fra klokken 16 da elevene begynner å pynte. Ballet begynner klokka 18 og da må de fleste vaktene være på plass. Ballet avsluttes 22 og da må man få elevene ut og begynne å rydde og forhåpentligvis være ferdig til klokken 23.

Inger Ragnhild Aas